
Túra a félbevágott vulkánhoz Hegyestűre [image: Hegyestű, a félbevágott vulkán]
2026. szeptember 29. 
Kedves túratársak! Néhány napja újra látogatható a Bakony félbevágott bazaltvulkánja. Szeretettel hívlak és várlak benneteket, hogy együtt nézzük meg Hegyestűt, a 337 m magas tanúhegyet, bazaltvulkán maradványt a Káli-medence keleti peremének impozáns őrszemet. A Balaton felől szabályos kúp alakot mutató, de valóban egy félbevágott hegy északi felét az egykori kőbánya lejtette. Így ott látható a kitört, majd kihűlt bazaltmagja, azaz jellegzetes 5-6 szögletű függőleges bazaltoszlopok sokasága. Itthon nincs hozzáhasonló, és Európában is alig. Jó volna látni. Nézzük meg együtt!
Legfontosabb tudnivalók:
A találkozás:	2026. szeptember 29-én, kedden, Budapesten a Kelenföldi vasútállomáson 6 óra 50 perc és 7:00 között, annál a feljárónál, ahonnan 7:12-kor Tapolca vasútállomás felé indul a 9207-es számú vonat. Mi Balatonfüred vasútállomásig utazunk a vonattal. Balatonfüred autóbusz állomásról a Nagyvázsonyba induló autóbusszal mi Monoszló Kultúrházig utazunk.
A vonatra a Déli pályaudvaron is fel lehet szállni. Onnan 7 óra 05 perckor lesz az indulás. A túrához az utazásunk minden járművének valamennyi menetrend szerinti megállójában lehet csatlakozni.
Program:	A túra Monoszlón indul, ahol megnézzük a református templomot, a köztéri szobrokat (I.-II. Vh. Millennium, Monoszló 2000. Életfa), majd Hegyestű felé vesszük az irányt. Megnézzük a Monoszló-Hegyestű Bemutató helyet és igény szerint a kiállításokat. A Dunántúl jellegzetes kőzeteiből összeállított szabadtéri kőpark segítségével geológiai időutazáson vehetünk részt. Megnézzük a Tűz útja Tanösvény Hegyestű csúcsától induló kezdeti szakaszát. A Tanösvény teljes útvonala mintegy 27 km hosszú, 13 ismertető ponton, táblán ismerhető meg a Balatonfelvidék vulkáni működése. Szintemelkedése meghaladja a 850 métert. Mi most nem megyünk végig rajta.
A túra hossza: 10-12 km 100 m körüli emelkedéssel, 250 m körüli lejtéssel
A túra várhatóan utazási kiadásai kb.:
· oda-vissza utazás teljes áron 			6500 Ft, (helyjegy nem kell),
50%-os áron				3250 Ft/fő,
„Magyarország 24” napijeggyel		5000 Ft/fp/nap,
· 65 év fölötti kedvezménnyel 			ingyenes/személyi igazolvány kell,
· Belépőjegy teljes áron				2600 Ft/fő,
Kedvezményes áron 			2100 Ft/fő.
Az utazáshoz a menetjegyet megvásárolni, és a kedvezményeket igazolni egyénileg kell.
A túrán mindenki a saját felelősségére vesz részt!
Haza 16 óra 26 perckor Zánka-Köveskál vasútállomásról indulunk. Átszállás nélkül Budapesten a Kelenföldi vasútállomásra 18 óra 46 perckor érkezünk (vonatszám: 9703).
Szükséges felszerelés: kényelmes túracipő, az őszi hűvösebb időjáráshoz igazodó réteges öltözet. Ezek vízállósága hasznos lehet, bár napsütésre számítunk. A túrabot hasznos lehet. Hozd magaddal légy szíves a rendszeresen szedett gyógyszereidet! Élelemről, folyadékról egyénileg kell gondoskodni. Vásárlásra korlátozottan lesz lehetőség.
A túrára jelentkezni nem kell, érdeklődni Szilágyi Zsuzsa túravezetőnél a +36-1-4317369-es, a +36-30-9334322-es és a +36-20-5490749-es telefonszámokon, és a szilagyizs1@gmail.com email címen lehet.
Budapest, 2026. szeptember 25.
Minden érdeklődőt szeretettel várok!
Szilágyi Zsuzsanna
túravezető

